Die Islamitiese Staat (Isis) het verantwoordelikheid vir die dodelike aanval in Westminster in Londen aanvaar.
Die aanvaller is deur die polisie as Khalid Masood (52) geïdentifiseer. Hy is doodgeskiet deur polisiebeamptes nadat hy probeer het om die Britse parlementsgebou binne te gaan.
Theresa May, die Britse eerste minister, het gesê daar is steeds ŉ baie hoë risikofaktor in die land. May het Europeërs en die wêreldgemeenskap gemaan om sterk en verenig te staan teenoor terreur.